Oʻzbekiston Respublikasida koronavirus infeksiyasi tarqalishining oldini olish tadbirlariga ajratilayotgan mablagʻlarning samaradorligini taʼminlashga oid qoʻshimcha chora-tadbirlar toʻgʻrisida
(resolution, 2025-01-30)

Oʻzbekiston Respublikasi hududida koronavirus infeksiyasiga qarshi kurashish davrida tibbiyot xodimlari zimmasiga tushgan yuqori ish yuklamasini yumshatish hamda mablagʻlardan samarali va oqilona foydalanishni taʼminlash maqsadida Vazirlar Mahkamasi qaror qiladi: 1. Quyidagilar: a) Oʻzbekiston Respublikasi Sogʻliqni saqlash vazirligi tomonidan koronavirus infeksiyasi bilan kasallangan bemorlarni davolash standartlari yangidan koʻrib chiqib tasdiqlanganligi va bunda bemorlarning davolanishda boʻlish muddati 10 kundan 7 kungacha qisqartirilganligi; b) 2020-yil 20-avgustdan boshlab: koronavirus infeksiyasi bilan kasallangan bemorlar joylashgan muassasalarda faoliyat olib borayotgan tibbiyot xodimlari va boshqa xodimlar hamda koronavirus infeksiyasini aniqlash laboratoriyalari xodimlari ish faoliyatini tashkil qilish amaldagi 14 kunlik “vaxta” usulidan belgilangan sanitariya va gigiyena qoidalariga qatʼiy rioya qilgan holda kunlik tarzda kelib-ketish tizimiga oʻtkazilganligi; koronavirus infeksiyasi bilan kasallangan bemorlarni kechayu kunduz tanaffussiz davolashga ixtisoslashgan tibbiyot tashkilotlarida, jumladan, intensiv palatalar va reanimatsiya boʻlimlarida grafik asosida kechki va tungi vaqtlarda vrachlar navbatchilik qilishi orqali tibbiy yordam uzluksiz koʻrsatishi yoʻlga qoʻyilganligi maʼlumot uchun qabul qilinsin. 2. Belgilansinki, 2023-yil 15-iyundan eʼtiboran: koronavirus infeksiyasi bilan kasallangan bemorlar joylashgan muassasalarda faoliyat olib borayotgan tibbiyot va boshqa xodimlar hamda koronavirus infeksiyasini aniqlash laboratoriyalari xodimlariga ishlagan davri uchun ish yuklamalarini inobatga olgan holda ularning tarif stavkalariga 50 foiz miqdorida maxsus ustama toʻlovi amalga oshiriladi; Bunda: anesteziolog-reanimatolog vrachlariga maxsus ustamalar 1,2 koeffitsiyentga oshirilgan holda hisob-kitob qilinadi va toʻlab beriladi; maxsus ustama toʻlovlari toʻlanadigan tibbiyot xodimlari va boshqa xodimlarning oylik lavozim maoshiga 6 foiz miqdorida har kunlik qoʻshimcha toʻlov amalga oshirilmaydi. 3. Quyidagilar: Koronavirus infeksiyasi bilan kasallangan bemorlarni davolash obyektlarida hamda koronavirus infeksiyasini aniqlash laboratoriyalarida faoliyat olib borayotgan xodimlarga maxsus ragʻbatlantirish toʻlovlarini toʻlash tartibi toʻgʻrisidagi nizom 1-ilovaga muvofiq; Koronavirus infeksiyasi tarqalishiga qarshi kurashish tadbirlariga jalb qilingan tibbiyot, Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasi va uning tizimidagi tashkilotlar xodimlari va boshqa xodimlarga 6 foizlik kunlik qoʻshimcha toʻlov oʻrniga har oylik moddiy ragʻbatlantirish toʻlovlari amalga oshiriladigan lavozimlar roʻyxati 2a-ilovaga muvofiq tasdiqlansin. 4. Oʻzbekiston Respublikasi Sogʻliqni saqlash vazirligi Sanitariya-epidemiologik osoyishtalik va jamoat salomatligi xizmati bilan birgalikda bir hafta muddatda vaqtinchalik karantinda saqlanayotgan shaxslar va koronavurus infeksiyasini yuqtirgan bemorlar uchun kunlik ovqatlanish meʼyorlarini qayta koʻrib chiqsin va tasdiqlasin hamda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga yetkazsin. 5. Koronavirus infeksiyasini yuqtirgan bemorlar bilan muloqotga kirishadigan, zararlangan bemorlar joylashtirilgan tibbiyot muassasalari, vaqtinchalik shifoxonalar, provizor muassasalari, boʻlimlari hamda koronavirus infeksiyasini aniqlash laboratoriyalarining roʻyxati Oʻzbekiston Respublikasi Sogʻliqni saqlash vazirligi tomonidan tasdiqlanishi belgilab qoʻyilsin. 6. Oʻzbekiston Respublikasi Sogʻliqni saqlash vazirligining koronavirus infeksiyasi bilan kasallangan bemorlarni kechayu kunduz tanaffussiz davolashga ixtisoslashgan tibbiyot muassasalarida faoliyat yuritayotgan tibbiyot xodimlarini zaruratga koʻra yotoqxona bilan taʼminlash va kunlik ovqatlanish toʻgʻrisidagi taklifi maʼqullansin. 8. Oʻzbekiston Respublikasi Sogʻliqni saqlash vazirligi respublika boʻyicha koronavirus infeksiyasiga qarshi kurashish tadbirlariga jalb qilingan xodimlar toʻgʻrisidagi maʼlumotlar, bemorlarni qabul qilish va chiqish qaydnomasi, tovar-moddiy boyliklarning harakati hamda shifoxonalar boʻyicha boshqa tahliliy maʼlumotlar shaffofligini taʼminlash maqsadida bir hafta muddatda real vaqt rejimida ishlaydigan “Bemor.ssv.uz” elektron nazorat dasturini ishga tushirsin. 10. Oʻzbekiston Respublikasi Moliya vazirligining Davlat moliyaviy nazorati hududiy boshqarmalari koronavirus infeksiyasiga qarshi kurashish davrida tibbiyot muassasalariga Davlat budjetidan ajratilayotgan mablagʻlarning maqsadli ishlatilishi, shu jumladan, jalb qilingan xodimlarga maxsus ustama toʻlovlarining toʻgʻri va toʻliq toʻlanishi ustidan tizimli nazorat oʻrnatsin. 11. Vazirlar Mahkamasinining “Koronavirus infeksiyasini yuqtirgan bemorlarga tibbiy yordam koʻrsatish samaradorligini oshirish chora-tadbirlari toʻgʻrisida” 2020-yil 4-avgustdagi 461-son qaroriga 4-ilovaga muvofiq oʻzgartirishlar kiritilsin. 12. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev zimmasiga yuklansin. 1. Ushbu Nizom koronavirus infeksiyasini yuqtirgan bemorlar bilan muloqotga kirishadigan, bemorlar joylashtirilgan tibbiyot muassasalari, vaqtinchalik shifoxonalar hamda koronavirus infeksiyasi tasdiqlanmagan ammo barcha klinik belgilari mavjud, shifoxonaga yotqizish talab qilinadigan bemorlar uchun shoshilinch tibbiy yordam koʻrsatuvchi provizor tibbiyot muassasalarida va boʻlimlarida (keyingi oʻrinlarda — statsionar tibbiyot muassasalari) va koronavirus infeksiyasini aniqlash laboratoriyalarida (keyingi oʻrinlarda — laboratoriyalar) faoliyat olib borayotgan xodimlarga maxsus qoʻshimcha ragʻbatlantirish toʻlovini (keyingi oʻrinlarda — maxsus ustama) amalga oshirish tartibini belgilaydi. 2. Xodimlarga maxsus ustamalar va ularga hisoblanadigan ijtimoiy soliqlar 2022-yilda koronavirus pandemiyasiga qarshi kurashish va vaksina sotib olish uchun ajratiladigan mablagʻlar hisobidan amalga oshiriladi. 3. Maxsus toʻlov uchun Oʻzbekiston Respublikasi Davlat budjetidan moliyalashtiriladigan tashkilotlarga alohida shaxsiy gʻazna hisobvaraqlari ochiladi. 4. Koronavirus infeksiyasi bilan kasallangan bemorlar joylashgan muassasalarda faoliyat olib borayotgan tibbiyot va boshqa xodimlar hamda koronavirus infeksiyasini aniqlash laboratoriyalari xodimlariga ishlagan davri uchun ish yuklamalarini inobatga olgan holda ularning tarif stavkalariga 50 foiz miqdorida maxsus ustama belgilanadi. Anesteziolog-reanimatolog vrachlarga maxsus ustamalar 1,2 koeffitsiyentga oshirilgan holda hisob-kitob qilinadi va toʻlab beriladi; Boshqa xodimlar tarkibiga jalb etilgan yordamchi, texnik va xizmat koʻrsatuvchi xodimlar kiradi. 6. Maxsus ustama tibbiyot xodimlari va boshqa xodimlarga, shu jumladan, qisqa muddatga jalb etilgan tor yoʻnalishdagi tibbiyot mutaxassislariga haqiqatda ishlangan ish hajmi uchun toʻlanadi. 7. Laboratoriyalarda faoliyat olib borayotgan xodimlarga maxsus toʻlovlar respublika darajasidagi laboratoriyalar, Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasi, uning hududiy boshqarmalari, tuman (shahar) boʻlimlari laboratoriyalari, davolash muassasalari laboratoriyalari hamda OITS markazlari laboratoriyalari uchun yuqori turuvchi sogʻliqni saqlash organi rahbarlarining buyruqlari asosida jalb etilgan shaxslarga toʻlanadi. Bunda Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasi, uning hududiy boshqarmalari, tuman (shahar) boʻlimlari rahbarlari ushbu nizomga ilovaga muvofiq meʼyorga, epidemiologik holatga asosan xodimlarni laboratoriyalarga jalb etadi. Maxsus toʻlovlar miqdori haqiqatda ishlagan davr uchun har oylik ish yuklamasini inobatga olgan holda ushbu laboratoriyada haqiqatda shu davrda oʻtkazilgan test sinovlari hajmidan kelib chiqqan holda belgilanishi lozim boʻlgan xodimlar soniga mutanosib ravishda aniqlanadi. 9. Statsionar tibbiyot muassasalarida faoliyat olib borayotgan tibbiyot xodimlari va boshqa xodimlarga maxsus toʻlovlar ushbu obyektlarda haqiqiy ishlangan davri uchun toʻlanadi. Bunda bemorlar boʻlmagan davrda vaqtincha faoliyat yuritmagan davr uchun maxsus toʻlovlar toʻlanmaydi. Bemorlar soni belgilangan meʼyorlar boʻyicha nazarda tutilgan oʻrinlar soniga nisbatan keskin kamaygan taqdirda, davolashga jalb etilgan xodimlar soni tegishli ravishda kamaytiriladi. 10. Koronavirus infeksiyasi bilan vafot etgan yoki ushbu infeksiyaga gumon qilingan marhumlar jasadini kafanlash va dafn etish guruhi yuqori turuvchi tegishli tashkilot buyrugʻi asosida tashkil etiladi. Koronavirus infeksiyasidan vafot etgan shaxslarni pataloganatomik tekshiruvdan oʻtkazish, marhumlar jasadini kafanlash va dafn etish uchun jalb qilinadigan xodimlarga haqiqatda ishlagan ish davri uchun ushbu nizomning 4-bandida koʻrsatib oʻtilgan miqdorlarda maxsus toʻlovlar toʻlanadi. Bunda patalagoanatomik xizmatining 1 nafardan vrach-pataloganatomi, sanitari, sanitar-farroshi, murda tashuvchi brigada sanitari va uning haydovchisi hamda dezinfektorlardan iborat guruh (jami 6 nafar) tuziladi. 11. Statsionar tibbiyot muassasalari va laboratoriyalarga jalb etiladigan tibbiyot xodimlari va boshqa xodimlar asosiy ish joyining rahbari (yoki masʼul shaxsi) safarbar qilinishi haqidagi buyrugʻi bilan birga pasport nusxasi, soliq toʻlovchining indentifikatsiya raqami (STIR), shaxsiy jamgʻarilib boriladigan pensiya hisobvaragʻi (SHJBPH) raqami haqidagi maʼlumotlarni statsionar tibbiyot muassasasi yoki laboratoriyasi mavjud boʻlgan muassasaga taqdim etadi. Sogʻliqni saqlash vazirligi yoki hududiy sogʻliqni saqlash boshqaruv organi statsionar tibbiyot muassasasi va laboratoriyalarga jalb etiladigan tibbiyot xodimlari va boshqa xodimlarning roʻyxatini (zaxirasini) shakllantirib boradi. 12. Statsionar tibbiyot muassasasi buxgalteri boshqa muassasalardan jalb qilingan xodimlar toʻgʻrisidagi maʼlumotlarni budjet hisobi va hisoboti yuritilishini kompleks avtomatlashtirish uchun moʻljallangan “UzASBO” dasturiy majmuiga kiritadi hamda ularga maxsus toʻlovlarni toʻlash uchun tegishli buxgalteriya hisob-kitoblarini amalga oshiradi, toʻlov qaydnomalarini shakllantiradi hamda Oʻzbekiston Respublikasi Moliya vazirligining Gʻaznachiligi tegishli boʻlinmasiga soʻrovnoma yuboradi. 13. Statsionar tibbiyot muassasalari va laboratoriyalar tomonidan maxsus toʻlovni toʻlash uchun hisobvaragʻida yetishmaydigan mablagʻ boʻyicha qoʻshimcha mablagʻ ajratish toʻgʻrisida asoslangan hisob-kitoblar bilan Oʻzbekiston Respublikasi Moliya vazirligining hududiy boshqaruv organlariga (keyingi oʻrinlarda — moliya boshqarmalari) toʻlovlarni amalga oshirishdan kamida bir hafta oldin buyurtmanoma taqdim qiladi. 14. Moliya boshqarmalari asoslangan hisob-kitoblarga muvofiq ikki kun muddatda zarur qoʻshimcha mablagʻlarni tegishli muassasa shaxsiy gʻazna hisobvaragʻiga ajratadi. 15. Moliya boshqarmalari maxsus toʻlovlarni toʻliq ajratish uchun shaxsiy gʻazna hisobvaragʻida mablagʻlar yetishmovchiligi mavjud boʻlganida, asoslangan hisob-kitoblar bilan Oʻzbekiston Respublikasi Moliya vazirligiga qoʻshimcha mablagʻ ajratish toʻgʻrisida murojaat qiladi. Oʻzbekiston Respublikasi Moliya vazirligi hisob-kitoblardan kelib chiqib, bir kun muddatda zarur mablagʻlarni moliya boshqarmalarining shaxsiy gʻazna hisobvaragʻiga ajratadi. 16. Statsionar tibbiyot muassasalari va laboratoriyalarning kadrlar boʻlimi yoki kadrlar hisobini yuritish vazifasi yuklatilgan xodim tomonidan tibbiyot xodimlari va boshqa xodimlarning ishlagan soatlari koʻrsatilgan holda ish kunini hisoblash tabeli shakllantiriladi hamda muassasa rahbari tomonidan tasdiqlanadi. Muassasa hisobxonasi tomonidan budjet hisobi va hisoboti yuritilishini kompleks avtomatlashtirish uchun moʻljallangan “UzASBO” dasturiy majmuada kunlik tabelga asosan har oyning oʻn beshinchi va oxirgi kunida maxsus toʻlovlar hisoblanadi va soʻrovnoma shakllantiriladi. 17. Ushbu Nizom talablari respublikada koronavirus infeksiyasi tarqalishiga qarshi kurashish tadbirlari rasman toʻxtatiladigan oy yakuniga qadar amal qiladi. 18. Ushbu Nizomda nazarda tutilgan maxsus toʻlovni olish uchun xodimlar va tashkilotlar roʻyxatlari toʻgʻri shakllantirilishi, tegishli maʼlumot va hisob-kitoblarning toʻgʻriligi, shuningdek, ajratilgan mablagʻlardan samarali va maqsadli foydalanilishi yuzasidan shaxsiy javobgarlik tibbiyot muassasalari rahbarlari va bosh buxgalterlari zimmasiga yuklanadi. 19. Tibbiyot muassasasiga biriktirilgan moliya xodimlari boshqa muassasalardan jalb qilingan xodimlarning maʼlumotlarini aniqlashda, ularni budjet hisobi va hisobot yuritilishini kompleks avtomatlashtirish uchun moʻljallangan “UzASBO” dasturiy majmuaga kiritishga, zarur hollarda maxsus toʻlovlarni hisoblashda koʻmaklashadi. 20. Ushbu Nizomda nazarda tutilgan maxsus toʻlovlar toʻgʻri, toʻliq va uzluksiz amalga oshirilishini nazorat qilish Oʻzbekiston Respublikasi Moliya vazirligining Davlat moliyaviy nazorati departamentiga yuklanadi. 21. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. T/r Mutaxassislar soni Namunalar soni 100 tagacha tahlil 100 tadan 250 tagacha tahlil 250 tadan 500 tagacha tahlil 500 tadan 800 tagacha tahlil Keyingi har 300 ta tahlilga Namunalarni olish guruhi 1. Laborant 0,5 1 2 4 1 2. Haydovchi* 0,5 1 1 1 — PZR laboratoriyalari 1. Vrach-laborant 0,5 1 2 3 1 2. Laborant 0,5 1 2 3 1 3. Sanitarka** Roʻyxatga olish guruhi 1. Laboratoriya rahbari — 0,5 1 1 — 2. Tibbiy roʻyxatchi — 1 1 2 — T/r Muassasalar nomi Ragʻbatlantirish miqdorlari 1. Koronavirus infeksiyasi tarqalishiga qarshi kurashishga ixtisoslashgan maxsus poliklinikalar Vrach (2,5 mln soʻm), oʻrta tibbiyot xodimi (1,5 mln soʻm), kichik tibbiyot xodimi (1.0 mln soʻm), boshqa xodimlar (0,5 mln soʻm) 2. Tez tibbiy yordam brigadalari Vrach (2,5 mln soʻm), oʻrta tibbiyot xodimi (1,5 mln soʻm), haydovchilar (1,0 mln soʻm) T/r Hududlar Meʼyor 1. Qoraqalpogʻiston Respublikasi, viloyatlar hamda tuman va shaharlar markazlarida Sutkalik 16 ta chaqiriqdan oshganda — har 16 ta chaqiriqqa 2. Tuman (shahar)lardagi olis va chekka hamda aholi tarqoq boʻlgan hududlarda Sutkalik 12 ta chaqiriqdan oshganda — har 12 ta chaqiriqqa 3. Toshkent shahri hududida Sutkalik 14 ta chaqiriqdan oshganda — har 14 ta chaqiriqqa 1. 3-bandning uchinchi xatboshisi va 6-bandning yettinchi xatboshisi, 8-band, 10-bandning ikkinchi xatboshisi oʻz kuchini yoʻqotgan deb hisoblansin. 2. 6-bandning sakkizinchi xatboshisi quyidagi tahrirda bayon qilinsin: “Oʻzbekiston Respublikasi Sogʻliqni saqlash vazirligiga Moliya vazirligi bilan kelishgan holda koronavirus infeksiyasini yuqtirgan bemorlar bilan muloqotga kirishadigan, bemorlar joylashtirilgan obyektlarda (statsionar davolash muassasalarida) davolanayotgan bemorlar sonidan va xodimlarning ishlash xususiyatidan kelib chiqib tibbiyot xodimlari va boshqa xodimlarning meʼyorlarini tasdiqlash huquqi berilsin”. 3. 7-bandning “b” kichik bandi birinchi xatboshisidagi “lavozim maoshi” soʻzlari “pul taʼminoti (ish haqi)” soʻzlari bilan almashtirilsin. 4. 10-bandning uchinchi xatboshisidagi “8 va 9-bandlarida” soʻzlari “9-bandida” soʻzlari bilan almashtirilsin.